Simbah utawa eyang uga dianggep pamong tumrap anak-putu. Ora mung dadi jujugan utawa playon nalika disrengeni wong tuwane, nanging uga papan kanggo entuk crita-crita liyane. Malah lumrah dingerteni, tresnane simbah marang putune akeh-akehe ngungkuli marang anake dhewe. Mula, bocah-bocah nalika sunat utawa malah sing lagi dadi penganten, rumangsa luwih ayem yen ketunggon simbahe.